
ISRAEL  AIR  AN  SLANACHADII 


NATHAIR   UMHA. 


v  Agus  labhair  an  sluagh  an  aghaidh  Dhè,  agus  an  aghaidh  Mhaois, 
C'ar  son  a  thug  sibh  a  nìos  siun  as  an  Eiphit,  gu  hàs  fhaghail  san 
fhàsach  ?  oir  cha  'n  'eil  aran,  no  uisge  ann,  agus  tha  ar  n-anam  a' 
gabhail  gràin  do'n  aran  eutrora  so.  Agus  chuir  an  Tighearna  na- 
thraichean  loisgeach  ara  measg  an  t-sluaigh  ;  agus  lot  iad  an  sluagh, 
agus  fhuair  mòrshluagh  do  Jsrael  bàs.  Uime  sin  thàinig  an  sluagh 
a  dh'ionnsuidh  Mhaois,  agus  thubhairt  iad,  Pheacaich  sinn,  oir 
labhair  sinn  au  aghaidh  an  Tighearn,  agus  a't'  aghaidh-sa  ;  guidh 
air  an  Tighearna  gu'n  toir  e  air  falbh  uainn  na  nathraichean.  Agus 
ghuidh  Maois  air  son  an  t-sluaigh.  Agus  thubhairt  an  Tighearna 
ri  Maois,  Dean  dhuit  fèin  nathair  loisgeach,  agus  cuir  i  air  crann  ; 
agus  tarlaidh,  gach  neach  a  lotar,  an  uair  a  dh'amhairceas  e  oirre,  gu 
mair  e  beò.  Agus  rinn  Maois  nathair  umha,  agus  chuir  e  air  crann 
i :  agus  tharladh,  ma  lot  nathair  duine  sam  bith,  agus  gu'n  d'amhaire 
e  air  an  nathair  umha,  gu'n  d'fhan  e  beò." — Aireamh,  xxi.  5 — 10. 


xs  e  so  an  cunntas  a  ta  air  a  thoirt  dhuinn  ann  ara  focal 
Dhèmu  mhiorbhuill  choraharaichte  na  nathrach  uraha:  agus 
cha'n'eil  sinn  air  ar  fagail  'san  dorcha  do  thaobh  an  èolas  a 
dh'fhendas  sinn  a  tharruing  o'n  sgeul.  Tha  sinn  air  ar 
teagasg  anns  an  Tiomnadh  Nuaidh  mu  na  breitheanasan 
aimsireil  le  Dia  air  na  h-Iudhaich  air  son  an  ceannairc, 
gu'n  "  do  thachair  na  nithe  so  uile  dhoibhsan  mar  eisim- 
pleiribh  :  agus  sgriobhadh  iad  chum  teagasg  dhuinne."  Agus 
tha'n  t-Abstol  a  dearbhadh  aon  d'a  chomhairlean  le  bhi 
comharrachadh  ris  a  cheart  ni  so  :  "  Agus  na  buaireamaide 
mar  a  bhuair  cuid  diubhsan,  agus  a  sgriosadh  iad  le  na- 
thraichibh  nirahe.  Agus  na  deanaibh-sa  gearan,  mar  a  rinn 
cuid  diubh-san  gearan,  agus  a  sgriosadh  iad  leis  an  sgrios^ 
adair."   1  Cor.  x.  9,  10. 

Àcli  tha  seaìlaidh  eile  fathast  'sam  bheil  barandas  agaiim 
gu  beachdachadh  air  a  cheann-teagasg  so,  apus  ann  an  doigh 
sonruichte  mu'm  feud  e  bhi  air  a  ràdh,  dian-smuaineachadh 
iìraidh  a  ghiulan  do  gach  aon  dhinn.  Anns  a  chomh-luadar 
bh'  aig  ar  Tighearna  Iosa  Criosd  ri  Nicodemus,  air  a  chuir 
sios  an  Eoin  iii.  caib. ;  tha  e  cuir  an  ceill  gu  robh  an  nathair 
umha  na  samhladh  air  fein,  mar  air  a  thogail  suas  air  a 
chrann-chèusaidh  air  son  slàinte  peacaiche  caillte.  Beachd- 
smuainicheamaid  air  pàirt  do  na  nithe  àraidh  'san  feud  sinn 
cosamhladh  a  tharruing  eadar  an  scàile  agus  an  neach  a 
bh'air  a  chiallachadh  leis,  eadar  a  am  fa'lais  agus  a  bhrigh. 

I.  Bha'n  nathair  umha  na  leìghis  sàr-fheumail,  oir  bha  lot 
na  nathrach-bàsmhor,  agus  mu'n  d'orduich  Dia  am  meadhon 
so  do'n  saorsinn,  "  fhuair  mor-sh]uagh  do  Israel  bàs."  Nach 
robh  sinn  ullamh  gu  bàs  fhaighinn'nur  a  thug  gàirdean  Chriosd 
slàinte  ?  Nach  robh  sinn  a'  dol  sios  do'n  t-slochd,  'nur  a 
"fhuair  Dia  an  eiric  so?"  Air  dhuinn  bhi  buailteach  do 
dhiomb'  an  uile-chumhachdaich  toilltinneach  gu  siorruidh, 
mur  b'e  gu'n  d'thainig  am  Fear-Saoraidh  gràsmhor  so  "  a 
dh'iarraidh  agus  a  thearnadh  an  ni  sin  a  bha  caillte."  An  so 
gu  deimhin  feudaidh  sinn  an  ràdh  sin  a  chleachdadh  "  Is  e 
cruaidh-chàs  an  duine  cothrom  Dhia'. 

II.  Bhai  na  cungaidh-leighis  air  a  h-ulluchadh  le  Dia.  Cha 
robh  a*  Maois  ach  am  fear  frithealaidh.  Agus  do  thaobh 
slighe  na  slàinte  air  ulluchadh  an  Iosa  Criosd  air  son  duine 
caillte,  nach  fheud  sinn  a  ràdh,  "  Co  aig  an  robh  fios  inntinn 
an  Tighearna,  no  co  bu  chomhairleach  dha?"  Ciod  an 
gliocas,  ach  na  tha  gabhail  comhnuidh  an  Iehobhah,a  b'urrainn 
slighe  fhaighinn  a  mach  anns  an  coinnicheadh  tròcair  agus 
firiun  an  slàinte  an  duine,  "  anns  am  biodh  Dia  cothromach, 
agus  a'  firinneachadh  an  ti  a  chreideas  ann  an  losa." 

III.  Cha  robh  ach  aon  ìoc-shlàint  air  son  a  champa  uile. 
Bha  e  na  dhoigh  leigheas  freagarrach  agus  uil'fhoghainteach  ; 
ach  feumaidh  iadsan  a  bh'air  an  lotadh  gu  geur,  agus  iadsan 
a  dh'fhuiling  beagan  a  rèir  coimeis,  amharc  ris  an  neach 
cheudna  air  son  leighis.  Direach  mar  sin  "  cha'n'eil  ainm 
air  bith  eile  fo  neamh,"  ach  ainm  Iosa,  "  air  a  thoirt  am 
{measg  dhaoine,  tre  am  fend  sinn  bhi  air  ar  tearnadh,  agus 
cha'n'eil  slàinte  ann  an  neach  air  bith  eiie."  Cha'n'eil  ach 
aon  doigh  sàbhaladh  dhoibhsan  a  ta  aun  an  coimeis  maith, 
agus  air  son  a  pheacaich  a's  mo.  Tha  Iosa  "  comasach 
air  an  dream  a  thig  a  dh'ionnsuidh  Dhe  trid-san  a  thearnadh 

gu  h-iomlan,"  agus  as  eugmhais-san  cha'n'eil  slàinte  air  son 
neach  air  bith. 

IV.  Bha'  chungaidh-leighis  so  neo-fhailneach — u  Agus 
tharladh  na'n  lotadh  nathair  duine  sam  bith,  'nuair  a 
dh'amhairceadh  e  air  an  nathair  umha,  dh'fhanadh  e  beò." — ■ 
Co  a  sheall  air  Iosa  riamh  gun'fhaighinn  "  comosach  gu  tear- 
nadh." — Co  e  am  peacach  a  f*  dh'earb  as,  agus  air  an  robh 
nàire." — Cha  robh  a  h-aon ;  oir  tha  e  sgriobhta,  "  Is  ann 
mar  sin  a  ghràdhaich  Dia  an  saoghal,  gu'n  d'thug  e  'aon-ghin 
Mhic  fein,   chum  as   ge  b'e  neach   a  chreideas   ann   nach 

griosar  e,  ach  gu'm  bi  a'    bheatha  shìorruidh  aige." 

V.  Bha  na  h-Israelich  leònta  air  an  leighis  le  bhi  ag 
amharc  air  an  nathair  umha. — Agus  tha  peacaich  air  an 
sàbhaladh,  cha'n  ann  le  oibribh  air  bith  ac'  fein,  ach  le  bhi 
creidsinn  anns  an  Tighearn'  Iosa  Criosd. — 'Se  a'  chuireadh 
gràsmhor  "  Seallaibh  riumsa,  agus  bithibh  air  bhur  tearnadh  ; 
uile  iomalla  na  talmhainn." — Feuch  Uan  De,  a  ta  toirt  aii 
falbh  peacaidh  an  t-saoghail."  Tha  slàinte  air  a  gealladh 
do'n  ti  nach  dean  obair,  ach  a  ta  creidsinn  anns  an  ti  a 
dh'fhireanaicheas  an  duine  mi-dhiadhaidh  measar  a  chreidimh 
mar  fhireantachd."  Rom.  iv.  5.  Dh'ullaich  Dia  leis  a  so  air 
son  tearuinteachd  a  chreidmhich,  gidheadh  cha  d'fhag  e  rùm 
air  bith  dha  chum  uaill  a  dheanamh.  Tha  bhuannachd  uile 
aig  peacaich ;  feumaidh  a  ghlòir  uile  a  bhi  aig  Dia. — A 
Leughadair  ghràdhach,  leig  leam  feòrach  dhiot,  Am  bheil  so 
toirt  oilbheum  dhuit  ? — Am  bheil  teagasg  na  slàinte  tre  Iosa, 
agus  sin  le  creidimh  ann,  tuille  is  simplidh  agus  iriosal  air  do 
shon? — Am  bheil  do  chridheadeanamhceannairc  aig  smuaina 
bhi  faighinn  tròcair  agus  tiodhlac  saor  "gun  airgiod,  agus  gun 
luach  ?" — O  na  bithibh  a  cogadh  an  aghaidh  bhur  tròcairean 
fein.  Na  leigibh  le  clach-chinn  na  h-oisinn  priseil  so  bhi 
dhuibh  na  "  clach-thuislidh  agus  carraig  oilbheim,"  ach  an 
àite  sin  deanaibh  gàirdeachas  a  chionn  gu'n  d'ullaich  Dia 
slighe  slàinte  cho  glòrmhor  dha  fein,  agus  cho  do-labhairt 
beannaicht  dhuinne. 

VI.  Bha'n  nathair  umha  air  a  togail  suas  air  crann  anns  a 
champa,  chum  gu'm  biodh  a  chungaidh-leighis  an  taobh  a 
stigh  ruigheachd  na  h-uille  neach. — Mar  so  bha'  Iosa  air  a 
thogail  suas  air  a  chrann-cheusaidh,  agus  a  ta  e  fathast  air 
fhoillseachadh  ann  an  t-soisgeul  searmonichte  do  na  h-uile 
creutair.  Marc.  xvl  16.  Dh'fheudadh  nach  biodh  tuigse 
cmnh-ionnan  soilleir  do'n  nathair  umha  aig  na  h-uile  aoo 

ann  an  campa  Israeil ; — gidhearìh,  fhuaireadh  i  na  leigbis 
eifeachdach  leis  na  h-uile  aon  a  dh'amhairc  g'a  h'ionnsuidh, 
ged  a  dh'fheudadh  astar  agus  nithe  eile  an  leirsinn  a 
dheànamh  neo-shoillier. — Tha'n  creidimh  is  anfhann,  ma  tha 
Criosd  aige  air  son  a  chuspair,  gu  do-mheas  luachmhor. — 
Beannaichte  gu  robh  Dia,  cha'n  e  ar  creidimh.  cion-fath 
cliutach  ar  slàinte,  ach  na  tha  ar  creidimh  a  faotainn  ague 
air  am  bheii  e  ag  eaibsa,  eadhon  fìreantachd  neo-thruaillidh 
agus  reite  neo-chriochnach  an  Tighearn'  Iosa  Criosd.  Air 
a  sgàthsan  tha  Dia  air  a  dheanamh  reidh  ii  peacaich.  Tha 
sinn  air  ar  n-aonadh  ann  a  Mhac  gràdhach.  Eph.  i.  6.  Ach 
gu'n  d'thoir  sinn  gloir  de  Dhia  agus  gu'm  buanaich  sinn  chum 
na  crìche,  tha  feum  againn  a  ghlaodhach  do  ghuàth,  "  A 
Thighearn,  meudaich  ar  creideamn." 

VII.  Ann  an  cor  Israelach  air  a  lot,  dh'fheumadh  a  sheall- 
tainn  ris  an  nathair  umha  bhi  gu  h-ealamh.  Bha  moille 
uamhasach  cunnartach.  Agus  ciod  a  their  sinn  riubhsan, 
air  dhoibh  rabhadh  fhaighinn  gu  teichidh  o'n  fheirg  a  ta  gu 
teachd,  gus  an  dòchas  air  a  chuir  fa'n  comhair  anns  an 
t-soisgeul,  a  labhras  mu  "  am  ni's  cothromaiche  ?" — O  ceal- 
gaireachd  a  pheacaidh  I  Is  maith  a  dh'fheudas  Fear-Sgrù- 
daidh  spioradaibh  cridhe  an  duine  a  ràdh  gu  bheil  e  "  ceal- 
gach  thar  na  h-uile  nithe,  agus  aingidh." — Ciod !  Am 
bheil  cuing  chràidhteach  a  pheacadh  agus  Shatain  co  mianach 
is  gu  bheil  iad  neo-thoileach  a  bhi  air  an  saoradh  uatha  ? 
Am  bheil  e  tuille's  luath  dhoibh  a  bhi  air  am  beannachadh  ? 
— C'arson  uime  sin,  a  tha  iad  ag  ràdh,  a'màireach,  'nuair  a 
ta  Dia  ag  ràdh,  "  An  diugh,  ma  chluinneas  sibh  mo  ghuth, 
na  cruaidhichibh  bhur  cridhe." — Ianaibh  an  Tighearn  am 
feadh  a  ta  e  r'a  fhaotainn  ;"  air  eagal  gu'mionnaich  e  'na 
"heirg,   "  cha  teid  iad  a  steach  dom'  shuaimhneis." 

VIII.  Cha  robh  meadhon  leigheis  air  bith  eile  air  son 
Israelaich  a  bha  air  a  lotadh  an  dara  uair,  ach  na  thug 
lasachadh  dha  an  toiseach. 

An  do  pheacaich  gin  air  bith  agus  an  do  thuit  e'n  eusontas 
on  a  b'aithne  dha  an  fhirinn  ?  Pheacaich  sinn  uile  a 
bhràithribh.  Gu'n  d'thoir  an  Tighearn  dhuinn  mothuchadh 
ni's  doimhne  do'r  n-eusontais,  agus  gu'n  d'thoir  e  oirnn, 
aithreachas  a  dheanamh  agus  gràin  a  ghabhail  dhinn  fein 
ann  an  duslach  agus  an  luaithree,  oir,  gu  deimhin  tha  e  na  ni 
olc  agus  searbh  Dia  a  threigsinn.  Ach  na  leigibh  leinn 
tuiteam  ann   an    eù-dochas. — "  Tha   dochas   aig   Israeil  a 

thaobh '  an  ni  so." — "  Ma  pheacaicheas  neach  air  bith  tha 
fear-tagraidh  againn  maille  ris  an  Athair,  Iosa  Criosd  am 
firean." — "  Is  esan  an  iobairt-reitìch  air  son  ar  peacanna." — 
Leigeadh  leinn  ath-philleadh  gus  an  leighis  so,  agus  chi  sinn 
gu  bheil  "  fhuil-san  fathast  a  glanadh  o  gach  uile  peacadh." 
.  Dh'fheudadh  nithe  àraidh  eile  a  bhi  air  an  ainmeachadh 
sam  b'urradh  dhuinn  slàinte  Chriosd  leanachd  suas  'sa 
chunntais  air  a  thoirt  dhuinn  do'n  t  samhladh  riochdmhor 
«o ;  ach,  theagamh,  gu'm  bi  e  ni's  tarbhaiche  dhuinn  a  chuis 
a  thoirt  ni's  fhaigse  dhuinn  fein,  agus  beachd-smuaineachadh 
air  an  steigh-teagasg  le  càradh  pearsanta  do'r  cor  fein.  Leig 
leam  uime  sin,  a  Leughadair  ghràdhaich,  fharaid,  Am  bheil 
thu  faireachdainn  an  lot?  Am  bheil  fhios  agad  gu  bheiì 
thu  air  do  lotadh,  agus  gu'r  e  bàs  a  leanas.  No  gu  labhairt 
ni's  soilleir  ;  Am  bheil  thu  faireachdainn  gu  bheil  thu  a'd' 
pheacach,  a'd'  chiontach  do  lagh  Dhia  fior  agus  naomh,  agus 
gu  bheil  thu  air  son  d'eusontais  buailteach  do'n  bhinn  uam- 
hasaich  do  sgrios  siorruidh  'san  àite  sin  far  nach  d'thig  dochas 
a  chaoidh,  "  far  nach  bàsaich  a  chnuimh,  a's  nach  teid  an 
teine  as  ?"  Cia  uamhasach  a  dh'fheumadh  cuis  Israelaich 
a  bhi  a  dh'fhanas,  neo-fhaireacbail  d'a  chunnart,  am  feadb 
bha  nimh  na  nathrach  caitheamh  a  bhuill  ;  ach  is  eagallaicb 
gu  mor  do  staid,  ma  tha  thu  aioeolach  do'd  chor  mar  phea- 
cach,  agus  do'n  ditidh  do'm  bheil  thu  buailteach  le  t-eas- 
umhlachd.  "  An  t-anam  a  chiontaicbeas,  gheibh  e  bas." 
Cha'n'eii  dearbhadh  peacaidh  a  treorachadh  a  pheacach  gu 
trocair,  ach  is  tric  tha  e  na  mheadhon  gu  trocair  a  chliu- 
thachadh  do'n  pheacacb. 

Leig  leam  a  nis  fbeorachadh  ni's  fhaide,  An  aithne  dhuifc 
an  ioc-shlaint  ?  An  d'fhuair  thu  slainte  agus  sabhaladh  do 
t-anam  ciontach  agus  leonta  ann  an  eiric  uil'-fhoghainteacb 
an  Tighearn'  losa  Criosd?  An  d'ionnsuich  thu  le  fiosrach- 
adh  ciod  is  ciall  do  na  foehlaibh  priseil  sin,  "  Le  a  bhuiìlibh- 
san  tha  sinn  air  ar  tearnadh  ?"  An  do  threig  thu  na  h-uile 
bun-earbsa  fallsa,  agus  an  do  tbeich  thu  chum  didean  do'n 
dochas  air  a  chuir  romhad  'san  t-soisgeul,  an  dochas  maith 
80  nach  cuirear  gu  naire  ?  An  e  Criosd  agus  a  shlaint  na 
b-uile  ris  am  bheil  thus'  ag  amhairc,  air  son  tearmunn  o 
fheirg  toilltinneach,  airson  deadh-ghean  an  lathair  Dhia,  agus 
air  son  na  beatha  maireannaich  ?  Agus  am  bheil  an  gràdh 
ko  gad'  cho-eiginneachadh   "  chum  thu  fein  a  thoirt  dhasan, 


366  ISRAEL  AIR  AN  SLANACHADH  6 

mar  dhream  a  ta  beò  e  na  marbhaibh,  agus  do  bhuill  'naa 
armaibh  fireantachd  do  Dhia  ?" 

'Nan  diultadh  aon  air  bith  do  na  h-Israelaich  leònta  an 
doigh  leighis  so,  air  a  dhealbh  le  gliocais  Dhia,  agus  air 
a  shuidheachadh  le  a  throcair  air  son  an  slainte  agus  an 
sàbhaladh, — dh'fheumadh  e  bhi  gu'm  b'e  am  bàs  buil  cinn- 
teach  dhoibh  e — agus  feùdar  a  ràdh  umpasan  nach  gabh  ri 
teachdaireachd  na  tròcair,  air  a  chur  sios  anns  an  t-soisgeul 
gu  bheil  iad  a  cur  an  lamh^scrìobhaidh  ri  barrandas  am 
bàis  fein,  agus  "  gur  e  am  binn  orra  fein  nach  airidh  iad  air 
a'  bheatha  mhaireannaich." — Tha  e  na  ni  eagallach  tàir  a 
dheanamh  air  mòralachd — teicheah  fathast  air  son  dìdean  g'a 
tròcair,  o  bhuaidhean  uamhasach  an  Dia  a's  àirde :  ach 
cha'n'eil  tearmunn  air  bith  air  fhagail  acasan,  eadhon  anns 
am  foirfe  diadhachd,  a  pheacaicheas  an  aghaidh  a  throcair, 
le  bhi  diultadh  an  aon  amar  tre'n  urradh  dha  a  mhain  ruith  a 
dh'ionnsuidh  na'n  ciontach. — Tha  so  gu  deimhin  'na  pheacadh 
an  aghaidh  na  h-iocshlaint.  Arson  an  leithidibh  "  cha'n 
fhagar  ach  dùil  eagallach  ri  breitheanas,  agus  fearg  thèinn- 
teach,  a  sgriosas  na  h-eascairdean  ;  oir  cionnus  a  theid  sinne 
as,  ma  ni  sinn  dimeas  air  slainte  co  mòr?" 

Beannaichte  gu  robh  Dia,  cha  deach  a  bhinn  fathast  a 
thoirt  a  mach  oirnn.  Tha  guth  tròcair  fathast  a  seirm  'nar 
cluasaibh — "  Tha  àite  falamh  ann  fathast — Ge  b'e  neach  leis 
an  àill,  gabhadh  e  uisge  na  beatha  gn  saor — Eisdibh  agus 
mairidh  bhur  n-anam  beò. — Creidibh  'san  Tighearn  losa 
Criosd,  agus  bithidh  sibh  air  bhur  sàbhaladh." 

Bha  eifeachd  an  teagaisg  so  gu  bitheanta  soilleir,  ach 
theagamh  nach  robh  e  ann  an  seòl  ni's  comharraichte  no  ann 
an  cuis  ciontaich  a  bh'air  a  chrochadh  an  Duneidin  an  1785. 
Mu  thrì  seachdanan  roimh  àm  a  chrochaidh,  chaidh  duin'  uasal 
g'a  fhaicinn,  agus  fhuair  se  e  ann  an  sàruchadh  inntinn 
mu'n  doigh  anns  an  sealbaichidh  e  fabhar  Dhia.  Dh'innis  e 
dha  gu'm  faca  na  h-uiread  e,  agus  sheòl  iad  e  bhi 
saoithreachadh  le  Dia  chum  'sgu'm  faigheadh  e  tròcair ; 
ag  aithneadh  cleachdaidhean  eagsamhuil  nach  robh  do 
dh'eifeachd  maith  air  bith  fathast ;  oir  ged'  a  bha  e  toileach 
ai  air  bith  a  dheanamh,  gidheadh  fhuair  e  a  dheuchainnean 
nile  neo-eifeachdach  chum  sìth  a  thabhairt  d'a  inntinn  thriob- 
laidich.  Leig  an  duin'  uasal  fhaicinn  dha,  o  fhocal  Dhe, 
gu'n  robh  an  obair  g,  dh'fhìreanaicheas  a  mi-dhiadhaidh  ait 

a  criochnachadh  cheana  le  losa  Criosd,  agus  gu  bheiì  Dia 
laa-toiìichte  ann,  a  dh'fhoiìlsich  e  gu  h-iomlan  le  a  thogail 
suas  o  na  marbhaibh  ;  agus  dh'iarr  e  air  a  smuaineachadh,  gu 
robh  e  comh-ionnan  faoin,  agus  ciontach,  a  dh'fbeuchainn 
obair  a  dheanadh  a  bha  criochnaichte  gu  foirfe  le  Mac  Dhe, 
no  a  dh'fheuchainn  le  ni  air  bith  a  b'urradh  dha  fein  a 
dheanamh,  Iehobhah  a  dheanamh  reidb,  do  bhrì  gu  bheil  e 
deadh-thoilichte  cheana  anns  na  'rinn  an  Slànuighear.  Leig 
e  fhaicinn  dha  an  rathad,  anns  am  bheil  na  ciontafch  air  an 
cuir  fo  smuain  anns  an  obair  chriochnaichte  so,  le  "  bhi  creid- 
sinn  ann  an  Dia  dh'fhireanaicheas  an  duine  mi-dhiadhaidh  ;" 
agus  mhinich  e  gu  sonruicht  foclaibh  Chriosd  air  an  steigh- 
teagaisg  chudthromach  so,  "  Agus  mar  a  thog  Maois  suas  an 
nathatr  san  fhàsach,  is  ann  mar  sin  is  eigin  do  Mhac  an 
duine  bhi  air  a  thogail  suas,  chum  as  ge  b'e  neach  a  chreideas 
ann,  nach  sgriosar  e,  ach  gu'm  bi  a  bheatha  mhaireannach 
aige."  Leig  e  fliaicinn  dha  gu  bheil  gach  aon  'nan  luchd- 
brisidh  air  lagh  Dhe ;  gu  robb  esan  fein,  mu'n  robh  e  air  a 
dhìteadh  le  lagh  dhaoine,  fo  a  mhallachadh  eagallach  ;  agus 
gu  robh  an  ìoc-shlaint  uile-chumhachdach  freagarrach  do  gach 
uile  sheorsa  pheacach,  a  chionn  gu'n  d'thainig  Iosa  Criosd 
chum  bàs  fhaotainn  airson  na  cinn  fheadhna ;  Chomharraich 
e  mach  aig  an  aon  am  iomad  samhladh  do  a  leithid  a  fhuair 
tròcair,  mar,  am  boirionnach  a  bha  na  peacach  (Luc.  viii.  37, 
gus  an  deireadh),  Zaccheus  (Luc.  xix.  1 — 11),  an  gaduiche 
air  a  chrois  (Luc.  xxiii.  39 — 44),  na  h-Iudhaich  (Gniomh. 
ii.  41),  na  Corintianaich  (1  Cor.  vi.  11),  fear-coimhead  a 
phrìosan  aig  Philippi  (Gniomh.  xvi.  23 — 35),  agus  Pòl 
(1  Tim.i.  15,  16). 

Dhealruich  a  ghnuis  am  feadh  a  bha  e  fathast  a  labhairt ; 
mu'n  dfhag  se  e,  dhinnis  e  dha gu'n  b'urradh  dha  a  mhuinghin 
a  shuidheachadh  anns  na  bh'air  a  chuir  roimhe ;  Agus  an 
alh-latha  fhuair  se  e  sona  agus  aoibhneach,  a  cuir  a  dhòchas 
ann  an  obair  criochnaicht'  Iosa.  Beagan  laithean  an  deigh  sin 
ehunncas  e  le  dithis  pearsa,  d'an  d'innis  e  gu'm  faca  na 
h-uiread  e,  agus  gu'n  do  chomharraich  feadhon  dhiubh 
mach  rathad  air  son  faighinn  gu  Dia,  le  bhi  'gùrnuigh 
a  silidh  deuraibh,  le  bhi  deanamh  a  dhichioll  gu  Criosd 
a  ghabhail  :  Agus  thug  iad  misnich  d  ha  buannachadh 
ann  an  leithid  so  do  ghniomharan,  agus  thubhairt  iad,  gu'm 
faigheadh  e  anns  an  doigh  so  sìth  le  Dia,  agus  gu  faigheadh 
e  fagus  dha.    Dh'fheuch  e  na  h-uile  meadhon  a  chomharraich 

ìad  rnach,  chum  'sgu'm  faigheadh  e  sìth,  "  ach"  thuhbairt  e 
"  dh'fheudadh  iad  co  maith  iarraidh  orm  am  bior-greasaidh 
iaruinn  so  itheadh,  oir  fhuair  mi  mi  fein  fathast  co  fad  o 
Dhia  agus  a  shith  sa  bha  mi  riamh  :  agus  'nan  d'fhan  mi  'san 
rathad  so,  chriochnaicheadh  e  an  eu-dochas,  agus  an  call  mo 
reuson.  Ach  bha  e  taitneach  do  Dia  gu'n  d'thainig  duin' 
Basal  g'am  ionnsuidh,  agus  'nur  a  dh'innis  mi  dha  ciod  a  bha 
mi  deanamh,  agus  an  amhghar  anns  an  robh  mi,  dh'innis  e 
dhomh  nach  b'urradh  dhomh  sòlas  air  bith  fhaighinn  san 
doigh  sin,  oir  chriochnaich  Criosd  air  a  chrann-eheusaidh 
an  obair  sin  a  mhàin  a  b'urradh  mo  shàbhaladh  ;  gu'n  do 
chuir  Dia  a  Mhac  do'n  t-saoghal  chum  bàs  fhaighinn  air  son 
pheacaiche;  gu'm  biodh  an  neach  a  chreideas  air  ashàbhaladb; 
agus  gu'm  faighinn  sith  le  Dia,  agus  nach  b'urradh  dhomh 
fhaighinn  ach  le  so  a  chreidsinn.  Chomharraich  e  macu 
earrearrannan  de'n  Sgriobtuir,  agus  dh'iarr  e  orm  aire  a  thoirt 
do  na  tha  focal  De  a  foillseachadh,  agus  na  h-uile  ni  a  ta  na 
aghaidh  a  dhiultadh.  Agus  a  nis  bheachd-smuainich  mi  a'r  na 
nithe  sin,  agus  fhuair  mi  iad  direach  mar  a  dh 'aithris  e  iad  ; 
Tha  mi  faicinn,  gur  ann  mar  sin  a  ghràdhaich  Dia  an  saoghal, 
gu'n  d'thug  e  'aon-ghin  Mhic  fein,  chum  as  g'  b'e  neach  a 
chreideas  ann,  nach  sgriosar  e,  ach  gu'm  bi  a'  bheatha  shior- 
ruidh  aige  :  Agus  o  na  chreid  mi  so,  tha  mi  gu  tur  air 
matharrachadh  ;  tha  mi  sona  nis,  'surradh  dhomh  teachd  am 
fagus  do  Dhia  a  nis ;  'surradh  dhomh  ùrnuigh  a  dheanamh 
ris  le  taitneas  ;  tha  mo  chridhe  eutrom  a  nis,  oir  tha  mi 
faireachdainn  an  uallach  sin  a  shaoil  leam  a  chuireadh  fuidhe 
mi  air  a  thoirt  air  falbh  gu  siorruidh  ;  tha  na  h-uile  ni  ùr 
dhomh,  tha  mi  cuir  seachad  na  h-oidhche  gu  socrach,  agus  gu 
deimhin  cha'n  urradh  dhornh  innsidh  dhuit  a'  modh  a  ta  mi 
mothachainn. 

